Gereja Makam Suci

Gereja Makam Suci (bahasa Inggeris: Church of the Holy Sepulchre, bahasa Latin: Sanctum Sepulchrum), juga dikenali sebagai Gereja Kebangkitan (bahasa Arab: كنيسة القيامة‎, Kanīsat al-Qiyāma, bahasa Yunani: Ναός της Αναστάσεως, Naos tis Anastaseos) merupakan sebuah gereja Kristian di Baitulmuqaddis. Tempat ini dipercayai penganut Kristian sebagai tapak Yesus Kristus menjalani hukuman penyaliban sehingga mati serta tempat pengebumian mayatnya.

Kompleks luas yang mengelilingi gereja ini sejak berabad-abad lamanya telah dijadikan sebagai pusat Patriark Ortodoks Yunani Baitulmuqaddis, manakala bangunan gereja sendirinya ditadbir bersama antara beberapa mazhab Kristian dan entiti sekular yang tidak berubah sejak lebih 160 tahun atau lebih awal lagi. Mazhab-mazhab utama yang memegang hak ke atas gereja ini antaranya Gereja Ortodoks Yunani, Gereja Hawari Armenia dan Gereja Katolik Rom, namun mazhab lain seperti Gereja Ortodoks Qibti, Gereja Ortodoks Suryani dan Gereja Ortodoks Tewahedo Habsyi turut mendapat bahagian mereka dalam pemilikan gereja.

Pntu utama gereja yang berukiran kayu ini tidak dikawal sesiapapun. Pada 1192, Salahuddin al-Ayyubi mengamanahkan tanggungjawab memegang kunci gereja ini kepada keluarga Nuseibeh yang beragama Islam. Keluarga Joudeh Al-Goudia turut diamanahkan beliau sebagai pemegang kunci Gereja pada tahun 1187.

Rujukan

Pautan luar 
 The Holy Sepulchre in Jerusalem - rencana dan gambar mengenai Gereja Makam Suci
 Lawatan maya 360 dalam gereja

Lama para penjaga gereja
 Franciscan Custody in the Holy Land - penjaga dari mazhab Katolik Rom
 The Brotherhood of the Holy Sepulchre- penjzga dari mazhab Ortodoks Yunani
 St. James Brotherhood - penjaga dari mazhab Gereja Armenia
 The Joudeh Family - mengenai keluarga Joudeh pemegang kunci gereja yang beragama Islam
 Nuseibeh family - mengenai suku Nuseibeh yang turut memegang bersama kunci gereja

Gereja di Baitulmuqaddis
Kristian